દરેક પરિસ્થિતિ વસ્તુને અલગ રીતે કરવાનો અવસર આપે છે, આપણે એવું વિચારી શકીએ કે આપણે કાંઈ બદલી શકીશું નહીં અને લોકોની સાથે તેમની જેમ જ અનાદર અને ઉતાવળા નિર્ણયો દ્વારા વર્તન કરીએ, પણ આપણા બધાંની અંદર એક સહજ અને સરળ શાંત રસ્તો પસંદ કરવાનો વિકલ્પ પડેલો છે. આંતરીક સ્વસ્થતા અને શાંતિ માટે એ જ સાચો રસ્તો છે. આપણા અત્યારના સંજોગો અને વર્તન તથા આદર્શ વર્તનની પરિભાષા – એ બે ની વચ્ચે ક્યાંક આપણે ઉભા છીએ, અને આદર્શ વર્તન તરફનું દરેક નાનકડું ડગલું પણ એ આદર્શને આપણા માટે હકીકતમાં બદલવા તરફ લઈ જશે.